
Bűnelkövetés

A szegénységgel összefüggő megélhetési bűnelkövetés – avagy, ahogyan a szociális munkások és a rendőrök látják
 
A téma aktualitását mi sem bizonyítja jobban, hogy manapság nap, mint nap hallhatunk a médiában és a különböző írott sajtókban az egyre több embert érintő szegénységi élethelyzetekről, valamint az egyre gyakoribbá váló bűncselekmények jelenlétéről. Úgy vélem, hogy szoros kapcsolatban állnak egymással a vázolt problémák, ezért ennek megismerése érdekében választottam témának a szegénységgel összefüggő megélhetési bűnelkövetést.
 
A kutatás empirikus része két Tiszántúli településen zajlott le, mely azt a célt hivatott szolgálni, hogy feltárjam a megélhetési bűnelkövetés okait, valamint, hogy megismerjem a rendőrök és szociális munkások véleményét az adott témát illetően és felmérjem együttműködési képességüket.
 
Az általam felállított és vizsgált hipotézisek igazolódtak a kutatási eredmények alapján, melyek a következők voltak:
 
A rendőrök a szegénységgel összefüggő megélhetési bűnelkövetés esetén a jogszabályok és előírások mentén végzik feladatukat, kevés figyelmet fordítva az ok – okozati folyamatok megismeréséreA szociális munkások szociális érzékenységükből és hivatásukból kifolyólag elsősorban nem a szegénységgel összefüggő megélhetési bűnelkövetés súlyát mérik fel, hanem a bűnelkövetés hátterének megismerésére fordítanak figyelmetFeltételezem, hogy a bűnelkövető személyek kilátástalan élethelyzetük miatt követik el a szegénységgel összefüggő megélhetési bűnelkövetéseketA két szakma nézetei, nézőpontjai és megítélése időnként eltér egymástól azonban úgy vélem, képesek a hatékony együttműködésre
 
A kutatási eredmények alapján a két legfontosabb momentuma a vizsgálatnak, egyrészről az, hogy a szegénység és a megélhetési bűnelkövetés szoros kapcsolatban állnak egymásban, azonban nem lehet azt állítani, hogy a szegények potencionális bűnözők lennének. Másrészről bebizonyosodott, hogy a két vizsgált célcsoport – a rendőrök és a szociális munkások – hatékony és eredményes problémamegoldásra képesek.



